text: Hærens bomberyddere tilkaldt i Fredericia
  28 august 2014 kl. 17.08
  Hærens bomberyddere er torsdag aften tilkaldt i Fredericia. En ueksploderet granat er dukket op under oprydningen af et dødsbo.
  En mand fik sig torsdag noget af en overraskelse, da han skulle flytte en papkasse fra et dødsbo. Nede i papkassen lå nemlig en ueksploderet granat.
  Fundet er sket på Thorvaldsensvej i den nordlige del af Fredericia.
  Hvor granaten kommer fra, og om den kan eksplodere ved ingen endnu.
  Derfor er hærens bomberydderne og Rullemarie blevet tilkaldt.
  De har sidst på aftenen taget granaten med tilbage til Skive.
  
  Fra Twitter:
  En granat er dukket op i en papkasse i #Fredericia og #rullemarie er på vej. Vi sender direkte i nyhederne på @TVSYD
  
  